
PROOEMIUM. 


Qnaniquam  disquisitiones  meae  ad  Gentianearum  tribum 
monographice  illustrandam  nullo  modo  jam  absolutae 
sunt,  tamen  ,qnurn  studiornm  specimen  quoddam  doctis 
viris  tradendi  dissertationum  inauguralium  praecipuum 
sit  consilium,  quae  per  hiemem  peractum  de  Gentianeis 
analytice  perscrutandis  observavi,  horum  aliqua^  qualia- 
cunque  sunt,  exponere  audeo:  qua  in  re,  specialiora  ne- 
gligens  ac  majori  operi  in  posterum  edendo  relinquens, 
tantum  ea  tangam,  quae  ad  familiam  in  universum  illu- 
strandani  eamque  ab  affinibus  distinguendam  spectant. 
Etenim  id  mihi  est  persuasissimum , fore  ut  familiae  na- 
turales earumque  ex  ipsa  natura  desumpta  fundamenta 
tum  temporis  primum  penitus  pateant,  quando  omnes 
structurae  differentiae,  quae  in  singulis  familiis  oc  urrant, 


quae  vero  ab  indole  cuj usque  recedant,  in  quaque  fami- 
lia bene  perlustratae  atque  expositae  erunt:  ad  quam 
rem  augendam  et  minima  adjumenta  liaud  omnis  utilita- 
tis expertia  esse  puto.  Tales  erant  in  conscribendo  lioc 
opusculo  meae  cogitationes:  ceterum  magna  indulgentia  ' 
eget,  quoniam  et  primitias  continet  studiorum,  et  multum 

abest,  ut  tot  stirpes,  quot  necesse  est,  usque  ad  hoc  tem- 
/ 

pus  examinare  mihi  licuerit.  Itaque  acquiescat,  precor, 
benevolus  lector,  in  iis,  quae  nunc,  tanquam  prodromum, 
propono,  usque  dum  longiori  otio  concesso  meliora  af- 
ferre possim. 

Studia  autem,  quorum  fines  hae  pagellae  contine- 
bunt, institui  in  Museo  regio  benigne  milii  aperto,  tum 
in  herbariis  ill.  Kutifh,  Meyen,  de  Chamisso  ^ Lucae 
avunculique  mei  G.  IV.  F.  Meyer , quibus  omnibus,  ^ 
quum  collectiones  amicissime  mihi  praebuerint,  gratias 
hic  publice  agere  ‘carum  mihi  est  officium.  — 


OBSERVATIONES  QUAEDAM  DE  GENTIANEA- 
RUM  FAMILIAE  CHARACTERIBUS. 


I.  CHARACTER  FAMILIAE  ESSENTIALIS. 

Cal>^  persistens,  sepalis  5,  4,  8,  6,  12  basi  connatis, 
nonnunquaiii  membrana  intracalycina  conglntinatis,  per 
aestivationein  valvatis,  rarius  contortis. 

Corolla  bypogyna,  marcescens,  rarius  decidua,  sae- 
pissime regularis,  petalis  basi  connatis  sepalis  numero 
aequalibus  et  cum  iis  alternantibus,  per  aestivationem 
dextrorsum  contortis, , raro  induplicativis. 

Stamina  corollae  inserta,  petalis  alterna  et  numero 
aequalia.  Antherae  erectae  1.  incumbentes,  biloculares, 
connectivo  saepius  loculis  breviore,  rima  introrsa  l.Jate- 
rali,  rarissime  extrorsa,  in  quibusdam  poro  dehiscentes. 
Pollen  Sglobosum. 

Ovarium  unicum  ex  binis  foliis  carpellinis  constitu- 
tum, cum  stylo  continuum,  multiovulatum , raro  pauci- 

ovulatum.  Styli  2,  plus  minus  conuati,  mox  nulli,  stig- 
matibus variis. 

Pericarpium  bivalve  septicidum,  raro  simul  loculici- 
dum,  rarissime  evalve,  capsulare,  raro  baccatum,  1.  uni- 
loculare,  1.  integris!  valvularum  marginibus  introflexis  aut 
biloculare  aut  semibiloculare.  Placentae  1.  suturis  affi- 
xae, 1.  cum  endocarpio  connatae  (indeque  semina  ex 
ipsis  valvulis  oriunda),  1.  valvularum  introflexarum  sutu- 
-rae  internae  insertae  ac  demum  utrinque  centrales  libe- 
rae; b placenta  centralis  unica,  cum  marginibus  valvula- 
rum connata,  demum  libera.  Semina  indefinita,  rarissime 
definita,  absque  funiculo  spermatico  in  placenta  sessilia. 
Embryo  in  axi  albuminis  carnosi,  orthotropus,  minutus, 
cylindricus,  cotyledonibus  brevibus,  plerumque  vix  discretis. 

Herbae,  raro  frutescentes,  amarae,  saepissime  glabrae, 
foliis  simplicibus,  plerumque  oppositis,  caulem  absque  pe- 
tiolo articulato  interposito  amplexantibus  atque  inde  de- 
currentibus.^ Inflorescentia  terminata,  rarissime  centripeta. 

^ II.  OBSERVATIONES  MORPHOLOGICAE. 

^ A.  De  organis  vegetativis. 

\ 

§.  1.  Radix  in  plurimis  perennis,  in  Gentianis  qui- 
busdam et  in  cohorte  generum  Erythraeae  affinium  an- 
nua, re  in  omnibus,  uti  caulis,  principii  amari  copiam 
continet.  An  in  ceteris  quoquo  Gentiaiiinum,  quod  cl. 
Henry  et  Caventou  ex  radicibus  Gentianae  luteae  et 
pannonicae  paraverant,  occurrat,  est  problema  chemicis 
' commendandum. 

§.  2.  Caulis  frutescit  in  Tachia,  Crawfurdia  et  qui- 
busdam Chironiis.  Crawfurdia  et  Tachiae  Coutoubeaeque 

species  sunt  volubiles;  Voyra  parasitica  ac  veris  foliis 
caret.'  In  ceteris  folia  opposita,  exceptis  Swertis  et  ple- 
risque  Menyanthideis  semper  vero  exstipulata  sunt.  Stipu- 
larum proventus  in  familiis  affinibus  summi  morpbologicd 
momenti  esse  videtur.  Sunt  enim  in  Gentianeis,  Sero- 
pbularineis  multisque  aliis  familiis  folia  ita  conformata, 
ut,  nulla  articulatione  petiolari  intermedia,  per  interno- 
dium inferne  situm  decurrentia,  nodo  caulis  inferiori  de- 
mum inserantur:  itaque  exterius  caulis  integumentum  pro- 
cessibus ex  foliorum  substantia  immediatim  ortis  forma- 
tur: folia  vaginae  instar  internodia  obtegunt,  quod  quidem 
sectionis  caulis  cocti  observatione  microsc^opica  facQe  in- 
telligitur.  Jam  vero  in  affinibus  familiis  stipulatis  stipu- 
lis  inseruntur  folia,  nec  nodis  caulinis;  nam  stipulae  et 
inter  folia  et  sub  foliis  utrinque  inter  se  connatae  caulem 
vagina  quasi  cingunt  atque  ita  absque  ulla  articulatione 
internodium  percurrunt  nodoque  inferiori  caulis  inserun- 
tur: a foliis  vero  articulatione  separantur.'  Itaque  vagina 
ista  caulis,  quae  in  Gentianeis  iuuue<liatiiu  ex  foliis  dw- 
currel)at,  in  Rubiaceis  ex  stipulis  usque  ad  sequentem 
nodum  decurrit,  qua  de  causa  in  stipulatis  familiis  folia 
demum  cadunt,  stipulae  vero  marcescunt.  Quando  igitur 

de  stipulis  sermo  est,  distinguendum  erit  inter  stipulas 

\ 

ipsas  sive  processus  stipulares  et  eorum  prolongationem 
sive  vaginam  stipularem.  Talis  vagina  stijujlaris  in  Ru- 
biae speciebus  inp rimis  optime  conspicua  est,  in  quibus 
processus  stipulares  abortu  desunt.  Eodemque  modo 
eorum  saepe  tantum  ciliosa  rudimenta  supersunt  in  Apo- 
cyneis,  neque  vero  unquam  petioli  articulatio  jJeest,  quae 
nisum  familiae  stipulas  formandi  indicat.  Itaque  stipula- 
tae hae  familiae  articulo  petiolari  vaginae  stipulari  insi- 

dente  praeditae  sunt,  exstipulatae  petiolo  per  internodium 
decurrente.  Nec  tamen  obliviscendum,  id,  quod  in  his 
familiis  aliquid  valere  videatur,  in  aliis  familiarum  serie- 
bus  minoris  fortasse  momenti  esse,  ubi  variae  articula- 
tiones  modo  occurrunt,  modo  desunt,  aut  juvenili  orga- 
iiorum  aetate  plane  deficientes,  serius  varie  evolvuntur, 
tum  ipsa  stipularum  voce  diversa  certissime  organa  con- 
juncta esse,  quod  jam  observavit  cl.  de  Martius  (Nov. 
gen.  Vol.  II.  p.  135.):  nec  ego  plura  contendere’ volo, 
quam  ut  stipularum  proventus  in  Monopetaleis  plerisque 
constantissimuin  characterem  praebeat  ad  familias  distin- 
guendas, quippe  qui  cum  nutritioiie  juniorum  foliorum 
arcte  connexus  sit.  Talimodo  tandem  Rubiaceae,  Apo- 
cyneae,  Asclepiadeae,  Loganiaceae  et  Spigeliaceae  a Gen- 
tianeis  recedunt:  in  illis  folia  cadunt,  in  his  marcescunt. 
Ad  has  differentias  quoque  cymas  extraaxillares  quarun- 
dam  Asclepiadearum  referendas  esse,  suspicor:  tale  quid 
nec  in  Gentianeis  nec  in  Scrophularineis  obvenit.  — 
StellatAe  primo  adspectu  ab  his  regulis  inultum  recedere 

videntur,  quae  ceteris  Rubiaceis  Apocyneisque  ex  habitu' 

«« 

proximae  tamen  stipulis  carent:  nec  ii  rem  bene  illustrare 
videntur,  qui  senorum  foliorum  quaterna  pro  elongatis 
stipulis  sumserunt:  omnium  enim  structura  est  plane  ea- 
dem -eodemque  modo  basi  articulata  sunt,  dum  Cincho- 
nacoarum  stipulae  in  caule  decurrant.  Verum  si  id  con- 
sideramus, quod  petioli  tali  organo  inseruntur,  quale  va- 
ginam stipularem  nuncupare  audebamus,  a structura  Cm- 
chonacearum  Stellatae  non  i multum  differre  videntur. 

Stipulas  enim  ipsas  abortu  deesse,  bene  demonstrabat 

« 

quoque  Rubiae  lucidae  specimen,  in  quo  inter  petiolos 
hinc  inde  stipularum  rudimenta  ex  vagina  stipulari  late 

prodeuntia  conspiciebam.  In  Bignoniaceis  quoque  aliis- 
que multis  familiis  petioli  basi  articulati  sunt,  nec  tamen 
stipulis  praediti,  ubi  vero  in  posterum  forsan  in  quadam 
specie  observabuntur.  Ceterum  organon  illud  stipulare, 
cui  petiolus  inseritur,  sterigma  vocabat  cl.  Klotsch,  de 
Ericeis  disserens  (Linnaea  t.  9.  p.  613.),  ac  vasorum  ip- 
sius et  a caule  et  a folio  distinctorum  decursum  optime 
observaverat.  — Hae  res  etiam  in  familia  Caprifoliacea- 
rum  ponderandae  esse  videntur.  Sambuceis  enim  folia 
basi  articulata  sunt,  itaque  etiam  saepius  composita:  sti- 
pulas quoque  interdum  proferunt.  Lonicereis  autem  fo- 
lia per  internodia  decurrunt  nec  unquam  stipulae  obviae: 
itaque  foliis  connatis  Gentianeis  accedunt  ac  melius  a 
Sambuceis  omnino  separarentur,  quod  etiam  alia  midta 
suadent. 

Ut  vero  ad  Gentianeas  nostras  recurrairius,  anoma- 
liae quaedam  foliorum  genuinae  structurae  jam  citandae 
sunt.  In  Scluibleria  et  Frasera  folia  terna  et  quaterna 
occurrere,  levis  aberratio-  est.  Sed  in  Svvertiis,  quemad- 
modum nunc  genus  circumscribam,  omnibus  foliorum  ra- 
dicalium  vaginae  alternant,  tum  folia  inferiora  caulis  op- 
posita quidem,  superiora  vero  iterum  alterna,  ita  ut  in- 
ternodia hic  sint  aitero  latere  denudata.  Quae,  imprimis 
autem  species  indica  Swertia  alternifolia  Doii,  transitum 
formant  ad  Villarsias,  quae  ob  similem  rationem,  sed,  ni 
fallor,  immerito  a familia  removebantur.  ]Vec  familiis 
exstipulatis  folia  opposita  tam  essentialia  esse  videntur: 
etenim  et  in  Labiatis  saepe  folia  superiora  alterna  obser- 
vantur. Rami  quoque  inflorescentiae  in  Gentianeis  saepe 
alternant.  Quod  porro  attinet  ad  folia  ternata  Meiijaii- 
tliidis,  forsan  minus  offendunt,  si  petiolum  ramum  esse 

foliis  binis  oppositis  geinmaque  terminali  instructum  mal- 
les contendere,  ad  quam  theoriam  duobus  argumentis 
conducimur:  primum  folium  haud  rite  ternatum  dici  pot- 
est, quoniam  foliola  a petiolo  articulo  non  sejuncta  sunt, 

\ 

sed  in  petiolo  decurrunt,  uti  folia  ceterarum  per  inter- 
nodia; tum  vero  petiolus  iste  teres  est,  qua  re  a petioli 
natura  certe  nimis  recedit.  In  Villaria  autem  dissimiles 
plantae  consociatae  smit,  quas  in  duo  genera  dividere 
mallem.  , Alterum,  cui  nomen  Villarsiae  vindico,  et  cujus 
typicae  sunt  species  V.  ovata  Vent.  et  V.  parnassifolia 
lir.,  capsula  bivalvi,  valvis  demum  bifidis  ab  omnibus 
Geutianeis  distinctum,  foliis  radicalibus  confertis  ac  longe 
petiolatis,  petiolis  basi  alternis  vaginantibus,  caulinis  foliis 
paucis  alternis  instructum,  Swertiis  istis  alternifoliis  ita 
et  habitu  et  characteribus  accedit,  ut  sejungi  nequeat. 
Alterum  genus,  cui  antiquissimum  nomen  est  Limiianthe- 
mum  Gmel.,  capsula  evalvi,  placentis  carpellorum  sutu- 
rae insertis,  foliis  natantibus  ac  structura  ghmdularum 
corollae  distinctum,  duas  sectiones  continet,  quarum  al- 
tera,  seminibus  paucis  complanatis  muricatis,  nostra  Me- 
uyanthide  nymphoide  L.  repraesentatur,  altera  (Phyllopo- 
danthus  m.),  testa  laevi  globosa  vix  marginata,  decem 
fere  species  tropicas  habet  easque  plurimas  nondum  de- 
scriptas vel  sub  nomine  Villarsiae  indicae  Vent.  commu- 
tatas. Haec  sectio  folia  praebet  longe  petiolata,  petiolis 
alternis  rhizoma  late  amplecteiitibus , apice  non  procul 
a basi  folii  cymigeris!  Sed  petiolus  teres  hic  quoque  in-' 
dolem  caulinain  indicat,  ex  quo  binae  gemmae  oppositae 
enascuntur,  quarum  quidem  altera  altius  evoluta  in  flo- 
rem 1.  cymam  mutatur:  quae  alienae  structurae  interpre- 
tatio monstrositate  quadam  nondum  probata  'est,  sed  for- 

Diae  ipsissimae  Menyanthiclis  nymphoides  L.,  quibus  hinc 
folia  opposita  utraqne  axilla  cyrnigera,  transitum  ad  legi- 
timam structuram  sistunt.  Id  porro  in  his  generibus  of- 
fendebat, quod  folia  saepe  crenata  sunt:  sunt  autem  quo- 
que Gentianae  aquaticae  L.  folia  radicalia  crenata,  ita 
quoque  petala  G.  vernae  L.  Denique  aestivatio  corollae 
Menyantkidi,  Villarsiae  et  Limiianthemo  induplicativa  est, 
qua  re  sectio  familiae  naturalissima  constituitur. 

§.  3.  Glabrities  quoque  partium  habitum  Gentia- 
nearum  tam  distinctum  reddit.  Testa  saepius  aspera  ex- 
cepta, pubescentiam  tantum  vidi  iii  Ophelia  quadam  Wal- 
lichiana,  glandulosam  in  Gentiana  squarrosa  Ledeb.  et 
corolla  Irlbachiae,  denique  scabritiem  quandam  in  pluri- 
bus Gentianae  speciebus:  ac,  quod  memoratu  dignum, 
plurimis  Americae  borealis  Gentianis  formae  vel  varietates 


videntur  esse  scabrae,  quam  ob  rem  Liniiaeus  G.  ochro-  > 

leucam  Froel.  nomine  G.  villosae  salutaverat,  quamquam  ; 

haec  species  ceteris  rarius  pubescit.  Vidi  equidem  sca- 
bra  specimina  G.  saponariae  L. , G.  Cate.sbaei  Andr.  nec 
Walt.  (G.  Andrewsii  m.),  G.  ochroleucae  Froel.,  quae 

1 

omnes  etiam  glabrae  occurrunt  atque  in  nostris  hortis 
scabritiem  semper  remittunt:  talia  e ratione  quadam  phy-  ; 

togeographica  non  satis  clara  pendere,  verosimile  est.  ; 

Tum  Gentianarum  quoque  nostratium  multarum  folia  mar-  J 

gine  ad  lentem  tenuissime  ciliata  sunt : in  sectione  Chon- 
drophyllarum  Ledeb.  margo  scaber  etiam  textura  carti- 
laginea insignis  est.  Denique  Erythraeae  quaedam  hirsu- 
tae dicuntur. 

B.  De  organis  reproductivis. 

§.  1.  Inflorescentia  Gentianeis  omnibus  est  cen- 

trifuga  seu  terminata:  quisque  enim  caulis,  dum  floreat, 
gemma  florali  terminatur.  Spigeliaceis  contra  inflore- 
scentia centripeta  est.  Singularem  tamen  in  tanta  Gen- 
tianearum  harmonia  exstare  exceptionem,  docuit  me  Cou- 

I * 

toubeae  spicatae  Aubl.  examen,  cui  vera  spica  est.  Ita- 
que quaequae  in  ceteris  obveniunt  inflorescentiae , semper 
ad  cymam  referendae  erunt.  Hae  autem  formae  praeci- 
pue observantur: 

1)  Flos  unicus  terminalis,  v.  c.  plerumque  in  Gen- 
tianae sectione  Cyclostigmatum. 

2)  Accedunt  iionnulli  floros  solitarii  in  axillis  supe- 
rioribus, qui  aut  sessiles  aut  pedicellati,  modo  spicam 
modo  racemum  corymbumve  ex  inflorescentiis  centripetis 
imitantur:  verum  semper  flos  terminalis  primus  efflore- 
scit. Talis  efflorescentia  Gentianeis  fere  typica  est  ejuS' 
que  formae  terminis  «cymae  spicaeformis,  racemiformis « 
forsan  apte  designarentur. 

3)  Aliis  inflorescentia  magis  composita  est,  sed  quum 
illorum  plerumque  facillima  sit  interpretatio,  jam  tantum- 
modo aliqiia  de  obscuriori  Gentianae  luteae  L.  affmium- 
que  specierum  inflorescentia  atierre  licebit.  Saepius  apud 
scriptores  harum  flores  dicuntur  verticillati,  quod  quidem 
naturam  inflorescentiae  omnino  non  explicat:  veras  enim 
inflorescentias  verticillatas,  ubicunque  exstant,  cum  foliis 
verticillatis  conjunctas  esse  necesse  est.  Gentianae  lu- 
teae L.  autem  constat  folia  esse  opposita.  Nascitur  in 
quavis  axilla  fasciculus  florum  subsessilium  ’ vel  pedicel- 
latoriim,  qui  singuli  iterum  foliis  binis  floralibus  sive  bra- 
cteis sutTulciuntur : itaque  internodia  binis  florum  fascicu- 
lis oppositis  'ac  caulis  axi  disjunctis  ornata  sunt:  tum 
caulis  abit  in  florem  primarium  terminatum  eodemque 

ino(io  medius  in  quoque  fasciculo  axillari  flos  primus 
efflorescit.  Itaque  haec  quoque  inflorescentia  centrifuga- 
libus  adscribenda  est  ac  differt  tantum  in  eo  a vulgatis 
formis,  ut  non  unius  floris  gemma  in  axilla  oriatur,  sed 
ramorum  florigerorum  fasciculus,  qui,  axi  abbreviato,  um- 
bellam capitnlumve  mentitur.  Cujus  quidem  rami  axis 
in  G.  lutea  L.  nonnunquam  paullulum  evolvitur  et  tunc 
natura  inflorescentiae  cymosae  facile  cognoscitur:  qua  ex, 
re  etiam  patet,  cl.  Meissner  (in  De  Cand.  Organographie. 
Ueb.  p.  374.  Anm.)  falli,  qmim  inflorescentiam  G.  luteae 
L.  ad  gemmarum  accessoriarum  tlieoriam  retulerit;  'sunt 
enim  plures  gemmae  ejusdem  dignitatis,  ut  ita  dicam,  non 
ex  axilla  unius  folii,  sed  ex  ramo  caulis,  obliterato  qui- 
dem plerumque,  ortae,  quod  bracteis  quemque  florem  suf- 
fulcientibus abunde  probatur.  Si  pedicelli  quoque  abbre- 
viantur, haec  inflorescentia  est  Roeperii  glomerulus:  sin 
autem  flores  longius  pedicellati  sunt,  proprium  nomen 
deest,  sed  quia  multo  commodius  est,  inflorescentiae  for- 
mas notis  terminis  circum.^.ribere,  quam  novos  exstruere,- 
talem  inflorescentiam  titulo  «cymarum  axillarium  umbel- 
laeformium»  designaverim.  Itaque  omnes  inflorescentiae 
centripetae  formae  primariae  in  cymis  Gentianearum  re- 
petuntur, scilicet  spica,  racemus,  capitulum,  umbella. 

§.  2.  Bracteae.  Saepe  quasdam  Gentianae  spe- 
cies scriptores  floribus  aut  bracteatis  aut  ebracteatis  di- 
stinguere studuerunt.  Quum  vero  foliorum  floralium  bra- 
ctearumque discrimen  plerisqne  ^entianeis  prorsus  nul- 
lum sit,  species  illae  de  his  quidem  characteribus  nihil, 
nisi  pedicellis  supra  folium  florale  brevioribus  longiori- 
biisve,  differunt.  At  vero  bracteae  verae,  structura  inter 
florem  et  folium  intermediae,  si  quidem  levi  huic  diffe- 

rentiae  dignitatem  qiiandam  adscribere  veJk,  obveniunt 
in  Coutoubea  et  sectione  Voyrae,  quarum  calyx  3 squa- 
mulis cingitur. 

§.  3.  Calycis  in  familia  nostra  typus  est,  quod 
sepala  5,  4,  8,  6 basi  cohaerent  atque  persistunt:  saepe 
vero  a se  invicem  fere  omnino  absolvuntur  calycemque 
polypbyllum  imitantur,  ut  in  Svvertia  et  Limnanthemo: 
quum  autem  in  illis  quoque  persistant,  basi  nihilominus 
aliquid  et  inter  se  et  cum  ovario  cohaerere  videntur. 

- Jam  vero  calyci  accedit  organon,  in  alia  familia, 
quantum  scio,  nondum  observatum  nec  in  hac  bene  ex- 
positum, scilicet  proprius  apparatus  ad  conglutinanda  se- 
pala, si  quidem  non  alia  superest  functio , in  calycis  la- 
tere interiori  exstructus.  Est ‘enim  Gentianis  plerisque 
ac  nonnullis  aliis  generibus  membrana  scariosa  tenuissima 
truncata,  quae  calycem  intus  obtegit  et  inter  lobos  caly- 
cinos  in  nonnullis  extus  quoque  conspicua  est:  nec  vasa 
hujus  membranae  cum  vasis  calycis,  quocum  levis  est 
cohaerentia,  conjuncta  sunt.  Structurae  glandulosae  om- 
nino expers  est.  Si  corolla  in  praetloratione  ex  calyce 
cito  excrescit,  interdum  pars  hujus  membranae  intracaly- 
cinae  abrumpitur'  atque  vidi  specimen  Gentianae  acaulis 
L.,  in  quo  abscissa  ejus  pars  florentem  jam  corollam  an- 
nuli  instar  cingebat,  quod  plane  eodem  modo  fit  sicut 
annuli  Agaricorum  formatio:  quae  res  etiam  ad  corollae 
formam  aut  obconicam  aut  campanulatam  confert,  nec 
,alia  origo  est  varietatibus  quibusdam  G.  acaulis  L.,  quas 
specifice  distinctas  contendunt  plures  scriptores.  Talis 
nexus  G.  acaulis  L.  cum  G.  Froelichii  Jan.  (de  qua  cf. 

Rchb.  fl.  excurs.  p.  427  et  865):  nec  G.  excisa  Presl.  ali- 

abrupta.  In  quibusdam  porro  Gentianis  sepala  ipsa  fere 
omnino  obliterantuf  vel  rudimenta  eorum,  brevium  api- 
culorum  viridium  instar,  supersunt:  tum  membrana  intra- 
caljcina  calycis  officio  fungitur  corollamque,  ut  vagina 
dimidiata,  involvit,  e.  c.  in  O.  lutea  L.,  purpurea  L, 
etiam  in  monstrositate  quadam  G.  punctatae  L.  a G. 
purpurea  L.  caute  distinguenda.  In  solo  fertili  rudimenta 
• ista  calycis  magis  evoUaintiir,  ex  qua  ratione  inprimis 
G.  Gebleri  Ledeb.  olim  a G.  decumbente  L.  separabatur. 

Aestivatio  loborum  ciilycis  1.  valvata,  e.  c.  in  Chlora, 
1.  contorta,  e.  c.  in  Pleurogyne. 

Tubus  calycis  alatus  in  Schultesia,  Tachia  et  pluri- 
mis Sebaeis,  etiam  in  quibusdam  Gentianis:  in  Prepusa 
autem  calycis  loborum  suturae  alatae  sunt. 

§.  4.  Corolla,  ex  typo  familiae  monopetala,  peta- 
lia  basi  vix  coliaerentibus  Polypetalearum  indoli  accedit 
V in  Svvertia,  etiam  liabitu  Parnassiae  subsimili,  in  Frasera, 
in  Gentianis  quibusdam  andicolis,  praecipue  vero  in  Ana- 
' gallidio  m.  Corollam,  in  ceteris  demum  marcescentem, 
deciduam  vidi  in  Frasera,  Irlbaehia  et  ^chuebleria.  Alia 
autem,  quae  ad  genera  distinguenda  bene  adhiberi  pot- 
est, ea  est  differentia)  ut  in  plerisquc  corolla  circa  ca- 
psulam marcescat,  in  aliis  autem  supra  capsulam  demum 
torta  sit,  quod  in  Erythraea,  Canscora  et  Cicendia  ob- 
servatur. — Corolla  irregularis  tantum  in  Canscora  oc- 
currit. — Aestivatio  corollae  omnibus,  exceptis  Menyan- 
thideis,  dextrorsum  contorta  est,  ac  miror,  a nonnullis 
scriptoribus  gemmam  sinistrorsum  contortam  esse  dici, 
quod  equidem  nunquam  vidi. 

Partes  corollae  accessoriae  hae  observantur: 
l)  Plicae  intermediae  corollae  lobos  jungentes,  per 


aestivatioiiem  intus  plicatae!  (unde  analogia  cum  aestiva- 
tione  Menyauthidearum) , membranae  intracalycinae  ex 
functione  analogae,  neque  vero  ut  propriae  membranae, 
sicut  illa,  coctione  a pe'talis  separandae,  in  variis  Gentia- 
nae sectionibus  obveniunt.  Observandum , hanc  plicam 
omnibus  Gentianis  andicolis , excepta  G.  sedifolia  Kth., 
deesse,  quae  aliis  quoque  notis  a nostratibus  Gentianis 
recedunt. 

2)  Corona  epipetala  fimbriata,  e.  c.  in  Gentiana 

Amarella  L.  et  affinibus.  Cl.  Lindley  (An  introduction 
to  the  natural  system  of  botaiiy  p.  108),  talibus  proces- 
sibus vasa  semper  deesse  eosque  tantum  contextu  cellu- 
loso constitui  contendit:  in  Gentianarum  corona  vasa  ta- 
men adsunt.  i 

3)  Similes  processus  in  margine  petalorum  occur- 
runt in  Gentianella  Borkh,  Gentianae  sectione,  qui,  haud 
mere  dentes,  coronae  illi  analogi  esse  videntur. 

§.  5.  Apparatus  glandulosi  minime  rari  sunt  nec 
cum  cl.  de  Martio  ex  eorum  defectu  notam  diflferentia- 
lem  a Scrophularineis  desumserim.  Sunt  autem  illi  iii- 
prlmis  ex  loco  distinguendi : 

1)  Discus  glandulosus,  latus,  hypogyiius,  inter  ca- 
lycem et  corollam  situs  in  Tracheaiitbera,  Chironiae  se- 
ctione. Similem  apparatum  in  Apocyuearum  Echitide  mihi 
monstravit  cl.  Kunth. 

2)  Glandulae  solitariae  petalis  extus  insidentes  iii 
Exadeno  m. 

3)  Glandulae  solitariae  1.  binae,  petalis  intus  insi- 
dentes in  Gentianella,  Ophelia,  BVasera;  foveae  squamula 

1 saepius  fimbriata  clausae  inhaerent  in  Swertia,  Agatho- 
tide  et  Anagallidio;  in  Ilalenia,  petalis  iii  ciilcar  produ- 

ctis,  fundum  calcaris  explent;  in  Limnanthemo  cristato 
(Villarsia  Ronb.)  tales  glandulae  pedicellatae  exstant, 
quales  nomine  phycostemonum  salutarunt. 

4)  Discus  hypogynus  inter  stamina  et  ovarium  situs, 
cujus  structura  glandulosa  patet  in  Menyantliideis,  glan- 
dulis modo  distinctis  modo  confluentibus.  Discus  autem, 
qui  in  plerisque  Gentianis  occurrit,  ac  saepe  tubercula 
quinque  ovarii  basin  cingentia  efformat,  vis  secernentis 
forsan  expers  ac  magis  meris  pedunculi  1.  tori  processi- 
bus constitutus  esse  videtur. 

§.  6.  Stamina,  petalorum  numero  aequalia  iisque 
semper  inserta  sunt,  vel,  ut  exactiori  verbo  utar,  cum  iis 
basi  connascuntur.  Quam  ob  rem  praecipue  Sarothra  a 
Geutianeis  removenda  esse  videtur,  ceterum  et  habitu  et 
seminis  structura  propinqua  atque  affinitatem  Gentianea- 
rum  cum  Ilypericincis  indicans,  a quarum  typo  albumine 
copioso  recedit. 

Filamenta  gracillima  sunt  multis  Geutianeis,  aliis  basi 
dilatata,  ita  ut  Opheliae  omnino  monadelpha  in  annulum 
conjungantur.  Coutoubeae  filamenta  basi  latiora  proces-  ^ 
sus  dentiformes  utrinque  emittunt. 

Antherae,  omnibus  quidem  biloculares  ac  connectivo 
instructae  nec  unquam  adnatae,  ceterum  tot  variis  fo^jnis 
occurrunt,  quot  ab  organograpliis  distinguuntur.  Sunt 
enim  modo  erectae,  modo  latere  filatjiento  insertae;  con- 
nectivum saepius  loculis  brevius  est:  in  plerisque  autem 
Lisiautbis  et  iu  Sebaea  loculos  ita  superat,  ut  post  an- 
tliesiu  processum  callosum  recurvatum  formet.  Antherae, 
in  ceteris  rima  utrinque  dehiscentes,  per  porum  apicalem 
pollen  emittunt  in  Exaco  et  Dojanira,  rimae  rudimento 
utrinque  notatae.  Post  aiithesin  spiratini  torquentur  in 

Erythraea  et  quibusdam  Chironiis:  recurvantur  in  Sabba- 
tia,  sed  in  Sabbatia  australi  Schtdl.  transitus  ad  formam 
spiralem.  Singularis  est  (Gentianis  andicolis,  Gentianellae 
et  Swertiae  antherarum  structura,  quarum  connectivum 
dimidios  tantum  loculos  aequat  atque  apice  fdamento  in- 
sertum est;  loculi  autem  supra  insertionem  liberi  promi- 
nent. — Rima,  qua  dehiscent,  aliis  introrsa,  aliis  latera- 
lis, in  quibusdam  Gentianis,  quibus  antherae  invicem 
connatae  sunt,  extrorsas  antheras  imitatur,  quae  res,  quum 
extrorsa  dehiscentia  in  tam  paucis  familiis  observata  sit, 
accurato  examine  dignis.Sima  esse  videbatur.  Sectione 
tran.sversali  ante  dehiscentiam  antherae  instituta,  videmus 
binis  aiitheris  esse  alterum  loculum  utrinque  communem, 
quia  laminae  ipsae,  quarum  recessu  dehiscentia  tit,  invi- 
cem connatae  sunt:  est  itaque  rima  lateralis  jam  origini- 
tus aperta.  Jam  vero  dehiscentia  antherae  laminae  binae 
exteriores  secedunt,  interiores  vero  non  solvuntur,  verum 
seraper  connatae  sunt:  itaque  pollen  profecto  extus  emit- 
titur, quamvis  rima  sit  lateralis.  Re  ita  perspecta,  ano- 

malia  haud  magna  esse  videtur  et  in  speciebus  arcte  * af- 
finibus antherae  connatae  et  liberae  sunt:  imo  specimen 
vidi  Gentianae  acaulis  L.  antheris  liberis,  quod  quidem 
coibmemoro,  quoniam  inter  scriptores,  utrum  G.  alpinae 
Vili,  antherae  connatae  an  liberae  essent,  dissensio  fuit. 
In  G.  decumbente  L.  antherae  juniores  connatae,  per  an- 
thesin  loculi  utrinque!  liberantur  atque  tum  rimam  late- 
ralem aperte  videmus.  Pollinis  formam  ex  auctoritate 
cl.  de  Martii  descripsi,  quod  ipse  nondum  examina- 
verim. 

7.  Ovarium  ex  binis  foliis  carpellinis  constitui 
tur.  Stylus  proprie  ita  dictus,  scilicet  qui  ab  ovario  ar- 

ticiilatione  distinctus  est,  nimqnam  occurrit,  itkjue  pro- 
cessus ovarii  biiii  styliformes  persistunt.  Hi  autem,  ju- 
nioi'es  sempcr  connati,  saepius  apice  secedunt.  Multis 
Gentianis,  praecipue  sectioni  Chondrophyllarum  Ledeb., 
similis  processus  styliformis,  cum  ovario  continuus,  ova- 
rium stipiti  instar  suffulcit,  qui  post  anthesin  saepe  ita 
augetur,  ut  maturans  capsula  ex  marcescente  corolla 
longe  excrescat.  — De  stigmatis  fabrica  monendum,  in 
Chlora  et  Erythraea  formas  aliquid  ludere,  in  ceteris  vero 
constantissimos  characteres  praebere.  Stigma  has  formas 
praebet: 

1)  Stylis  apice  sece  lentibus,  plerumque  revolutis, 
inhaeret.  ' 

. 2)  Stylis  apice  ampliatis  bilamellatis  formatur  in  ge- 
neribus Lisiantho  affinibus. 

3)  Styli  apice  infundibulum  formant,  cujus  margo 
stigma  est  etc.,  in  sectione  Gentianae  Cyclostigmatum.  — 
Eodem  modo  stigma  obscure  3 lobum  evadit  quibusdam 
Limnanthemis. 

4)  Stigma  capitulatum,  e.  c.  in  Chironia. 

5)  Stigma  carpellorum  suturam  in  ipso  ovario  utrin- 
que  sequitur  in  Pleurogyne  Eschh.,  cujus  formationis  nul- 
lam analogiam  novi. 

§.  8.  Pericarpiwn  baccatum  est  Cliironiae  bacci- 
ferae  L.,  quod,  in  ceteris  non  obvium,  in  Bolivaria,  ge- 
neri Gentiancis  maxime  affini,  repetitur. 

Ut  capsulae  structura,  quae  examine  accurato  dignis- 
sima esse  videtur,  melius  intelligatur,  aliqua  liceat  afferre 
de  dissepimentis  in  universum.  Capsula  enim  liil ocularis 
plerisque  familiis,  quae  Gentianeis  accedunt,  communis 

est:  sed  sub  hac  voce  plnres  structurae  intimae  differen- 
tiae latere  videntur. 

1)  Dissepimentum  capsulae  verum  (nam  de  spuriis 
hic  non  sermo  est)  plerumque  formatur  per  solum  en- 
docarpiiim,  quod  quidem  primus  observavit  cl.  Roeper, 
iterum  statuit  cl.  de  Candolle  (Orgaiiograpliie  vegetale  II. 
p.  25),  qui  sarcocarpium  quoque  dissepimenti  formandi 
particeps  esse  contendit.  Ac  tum  quidem  placentae, 
quamvis  nonnunquam  dissepimento  adhaereant,  originitus 
centrales  sive  ex  axilla  folii  carpellini  enatae  esse  viden- 
tur, si  quidem  nexus  vasorum  ,epicarpii  cum  placenta  ne- 
cessarius est.  Talis  est  structura  e.  c.  multis  Rubiaceis, 
Spigeliaceis,  Apocyneis,  Potaliae,  plerisque  Scrophulari- 
iieis:  nunquam  vero,  quantum  scio,  iu  Gentianeis  oc- 
currit. 

2)  Dissepimentum  formatur  et  per  endocarpium  et 

I 

per  placentam  centralem,  ex  axillis  carpellorum  enatam, 
quam  processus  endocarpii  prehendunt:  qui  vero  saepe 
demum  retrahuntur  et  placentam  centralem  liberam  re- 
linquunt. Talia  vidi  in  quibusdam  Rubiaceis,  tum  in  Bud- 
dleja  et  nonnullis  Yeronicis.  Gardenia  paullum  eo  re- 
cedit, quod  placentae  processibus  endocarpii  ntrinque  ad- 
nexae sunt,  neque  vero  inter  se  cohaerent,  qua  de  causa 
exemplum  familiae  rarum  sistit  fructus  unilocularis  1. 
semi2 — 51ocularis:  forte  statu  juniori  examinatis  placen- 
tae intus  cohaerebunt  atque  de  omnibus  his  rebus  mo- 
nendum, statum  juniorem  saepe  multum  a seriori  dif- 
ferre. Ita  in  Gratiola  officinali  junior  fructus  bilocularis 
est,  dissepimento  per  endocarpium  ntrinque  cum  placenta 
conjunctum  formato;  maturanti  vero  capsulae  dissepimen- 

tnm  evanescit,  ac  placenta  tnm  centralis  libera,  ut  in  Li- 
mosella,  observatur. 

3)  Alia  dissephnenti  indoles  eo  differre  videtur 
quod  margo  integer  pericarpii,  scilicet  etiam  cpicarpiuni, 
iutroflectitur  ac  placentam  centralem  prehendit.  Ilaecest 
structura  inter  Gentianeas  Schuebleriae  et  Exadeno:  qua- 
lem in  affinibus  familiis  non  vidi.  Verum  in  Gentianeis 
dissepimentum,  endocarpii  processu  placentam  centralem 
prehendente  constitutum,  haud  obvium  est. 

4)  Totum  dissepimentum  marginibus  integris  valvu- 
larum introflexis  atque  in  media  capsula  connatis  forma- 
tur, in  quo  itaque  sex  strata  (scilicet  utriusque  valvulae 
cpicarpii,  sarcocarpii  et  endocarpii)  conglutinata  sunt. 
Haec  structura,  in  Umbelliferis  et  quibusdam  affinibus  fa- 
miliis, tum  in  Jasmineis  obvia,  repetitur  in  Exaco  et  ple- 
risque  Lisianthis,  neque  ‘vero  in  Scrophularineis  nec  in 
Ilypericineis  observatur.  Placentae  utrique  dissepimenti 
lateri  sive  suturae  ipsi  carpellorum  inhaerent  et  in  Exaco 
demum  utrinque  liberantur.  Tamen  in  quibusdam  Lisian- 
this vidi  epicarpium  haud  usque  in‘  mediam  capsulam 
protrahi,  quamvis  revera  introfleetatur;  ita  media  disse- 
pimenti pars  a solo  endocarpio  ac  forte  sarcocarpio  con- 
stituitur nec  itaque  certi  limites  inter  hanc  et  Scrophu- 
larinearum  indolem  dari  videntur. 

I 

5)  Pericarpiiim  processus  in  capsulam  omnino  non 
mittit:  placenta  vero  crassa  centralis,  usque  ad  suturas 
pericarpii  procedens,  fructum  in  duos  loculos  dividit, 
quod  quidem  in  aliis  Veronieis  observatur.  Similis  est 
structura  Sebaeae  inter  Gentianeis,  in  qua  tamen  ne  le- 
vissimam quidem  cohaerentiam  inter  placentam  centra- 

lem  et  margines  .Valvularum  videre  poteram:  quod  qui- 
dem opinionem,  in  Geiitianeis  placentam  semper  origini- 
tus ex  margine  valvularum  enatam  esse,  in  Scrophulari- 
neis  autem  ex  axilla  carpelli,  satis  impeditam  reddit. 
Tamen  quum  juniora  Sebaeae  ovaria  eaque  viva  obser- 
vare nondum  licuerit , spero  fore  ut  vera  generis  indoles 
tum  melius  intelligatur:  quamquam  placentationis  indole 
familias  illas  dignosci  posse  valde  dubito  nec  aliter  sen- 
sit cl.  de  Martius. 

Ex  his  atque  ex  iis,  quae  in  charactere  familiae  di- 
cta sunt,  quae  pericarpii  placentarumque  structurae  diflPe- 
rentiae  in  Geiitianeis  obveniant,  patebit.  Etsi  autem  illa 
ad  genera  distinguenda  optime  adhiberi  possunt,  tamen 
ad  sectiones ' familiae  naturales  formandas  neutiquam  va- 
lent: etenim  Tachiae  et  Cicendiae  filiformis  Adaus.  plane 
eadem  capsulae  structura,  Schuebleriae  autem  et  Erythraeae 
diversissima. 

Jam  vero  aliud  in  Gentianearum  placentatione  offen- 
dit phaenoineuon,  quod  in  aliis  plantis  rarissime  obvium 
est,  tamen  e.  c.  in  Nymphaeaceis.  Semina  enim  Gen- 
tianae^ et  quorundam  generum  affinium,  etiam  Menyan- 
thidis,  non  ex  marginibus  valvularum,  verum  ex  ipsa  ea- 
• riim  superficie  prodeunt:  ita  in  Gentiana  Amarella  L.  se- 
mina qiiatuor  lineis,  prope  mediam  valvularum  partem 
decurrentibus,  suspensa,  in  aliis  per  totam  fere  endocar- 
pii  superficiem  dispersa  sunt.  Cujus  rei  ex  gemmarum 
theoria  exponendae  difficultas  examine  de  juniori  fructu 
instituto  evanescit:  placentae  enim,  in  tenuem  membra- 
nam expansae,  cum  endocarpio  connascuntur  atque  vasa 
placentaria  a semine  usque  ad  suturam  valvularum  sequi 
imteris.  Haec  quoque  generibus  naturalibus  diagnosi  cir- 

cuinscHbendis  optime  suppetunt:  id  vero  omnibus  Gen- 
t^\neis  commune,  cpiod  semina  absque  funiculo  interme- 
dia corpori  placentari  immediatim  imposita  sive  immersa 
sunt,  quam  rem,  ex  ratione  physiologica  sat  dubiam,  pri- 
mus observavit  cl.  de  Martius  atque  ad  distinguendas 
Apocyiieas  Rubiaceasque  a nostra  familia  adhibuit. 

A dehiscentia  septicida,  1.  in  Villartjia  simul  locu- 
licida,  discrepant  Limuanthema  sive  Villarsiae  auct.  spe- 
cies natantes,  quarum  fructus  maceratione  demum  ape- 

f 

riuntur,  quod  quidem  ex  arctiori  carpellorum  junctione, 
neque  vero  e structurae  differentia  pendere  videtur.  Etiam 
Menyanlhidi  non  vera  dehiscentia  est,  capsula  enim  in 
regione  suturae  irregulariter  laimpitur,  quod  quidem  in 
nulla  icone  exacte  delineatum  nec  in  descriptionibus  no- 
tatum vidi. 

§.  9.  Seminum  minutissimorum  numerus  plerum- 
que indefinitus:  semina  tamen  majora  et  pauciora  Me- 
nyanthideis , ad  quas  hac  in  re  transitus  datur  Frasera. 
Villarsiae  ovatae,  cujus  fructus  Ventenatio  ignotus  erat, 
semina  tantum  quatuor  eaque  'semper  tali  numero  defi- 
nita sunt,  quod  Bolivariae  analogiam  quandam  sistit. 

Integumentum  seminis  simplex  familiae  characteri  ad- 
scripsit  cl.  de  Martius  ac  mihi  quoque  plura  videre  haud  . 
contigit,  exceptis  Menjanthideis , in  quibus  tria  integu- 
menta facile  distinguuntur:  nec  tamen,  ibi  structurae  dif- 

V 

ferentiarn  exstare,  in  tanta  rerum  minutie  putaverim.  Te- 
stae autem  superficies,  forma  maxime  varia,  ac  constan- 
tes hic,  ni  fallor,  diaracteres  praebens,  in  distinguendis 
speciebus  haud  negligenda  esse  videbatur.  Albumen,  ca- 
vum seminis  in  ceteris  explens,  in  Menyanthideis  illo 
multo  minus  est.  His  quoque  et  Gentianae  luteae  L.  co- 

tyledones  scmidiscretas  esse,  iiioniiit  jam  <cl.  Brown:  ce-  , 
teris  cohaerent,  vix  linea  distinctae,  nec  .unquam  ut  in 
Apocyneis/ foliaceae.  Embryonis  structura  ceterum  in  fa- 
milia constantissima  anomalias  non  praebet. 

/ 

III.  QUAEDAM  DE  AFFINITATIBUS  FAMILIAE. 

, Vastus  hac  in  re  mihi  campus  peragrandus  restat: 
itaque  tantum  pauca  proferre  audeo,  quae  jam  examini 
subjecerim.  Ceterum  Apocyneae,  Rubiaceae  et  aliae  sti- 
pulatae familiae  multo  magis  a Gentianeis  distare  viden- 
tur, quam  contenditur:  v.  c.  Spigeliaceae  recedunt  aesti- 
vatione  corollae  valvata,  stylo  ab  ovario  articulatione  di- 
stincto, inflorescentia  centripeta,  dissepimento  fructus  per 
endocarpium  constituto,  stipulis  et  pubescentia.  Arctissi-* 
mam  cum  Gentianeis  affinitatem  sistunt  Bolivaria  et  Scro- 
phularineae,  tum  quoque  Lonicereae;  inter  Polypetaleas 
auteifi  accedere  videntur  Ilypericineae  et  Caryophylleae. 
Jam  de  prioribus  paiillum  uberius  disserere  licebit. 

§.  1.  Oihnium  plantarum  fere  ujaxime  Gentianeis 
accedit  Bolivaria,  quae  ex  habitu  Chironiae  tam  similis 
est,  ut  vix  nisi  instituta  b aecae  analysi  distinguatur.  Quo- 
niam a Jasmineariim  liabitu  tam  longinque  distat,  genus 
exacte  examinavi.  Constat  ex  disquisitione  cl.  Richard, 
semina  Jasmineis  statu  juniori  aeque  pendula  esse  atque 
Oleineis,  etiam  albumen  adesse,  quamquam  parcum.  Jam 
vero  Bolivariae  semen  originitus  erectum  est,  nec  albu- 
minis vidi  vestigium,  quamquam  vacuum  est  spatium  in- 
ter integumenta  seminis  et  embryonem.  Accedunt  aliae 
.seminis  structurae  differentiae:  cotyledones  latissimae  for 
liaceae,  itaque  complanatae  neo  seminis  cavum  explentes; 
endopleura  crassa  solida  migra;  etiam  numerus  seminum 

in  quoque  loculo  quaternarius ! binis  testa  connexis  atque 
oblique  invicem  impositis.  Majoris  denique  momenti, 
praeter  baccam  circumscissam  et  habitum  alienissimum, 
esse  videtur  structura  foliorum,  quae,  ut  in  Gentianeis, 
absque  articulatione  vaginantia  per  internodia  decurrtint, 
quod  nec  in  Jasmineis  nec  in  Oleineis  unquam  vidi,  qui- 
bus folia  composita  typica  esse  videntur:  folia  autem  Bo- 
livariae  trifidae  Schtdl.  Chara,  minime  composita  sunt:  a 
Gentianeis  porro  differt  Bolivaria  defectu  albuminis,  em- 
bryonis fabrica,  staminibus  duobus  ctc.  Ex  quibus  om- 
nibus propriae  hic  dari  familiae  prima  vestigia,  non  pos- 

■»  * 

sum  quin  mihi  persuadeatur:  characterem  Boliveriacea- 
rum  autem  integrum,  qualem  analysis  mea  praebuit,  ad- 
dere liceat: 

Calyx  persistens,  5partitus,  sepalis  basi  conjunctis. 
Corolla  monopetala,  hypogyna,  regularis,  Spartita,  aesti- 
vatione  dextrorsum  contorta,  demum  marcescens.  Sta- 
mina 2,  corollae  inserta.  Antherae  incumbentes,  filamen- 
tis non  procul  a basi  connectivi  insertis,  biloculares,  rima 
dehiscentes,  connectivo  loculos  aequante.  Ovarium  1, 
bisulcatum,  marginibus  pericarpii  integris!  introflexis  bilo- 
culare,  loculis  dovulatis.  Stylus  1 , ab  ovario  articula- 
tione distinctus.  Stigma  capitulatum,  subbilobum.  Pc- 
ricarpium  baccatum,  demum 'circumscissum.  Carpella  2 
demum  libera,  funiculo  spermatico  basi  suturae  carpcllo- 
rum  inserto.  Semina  4 in  quoque  loculo,  binis  obliquo 
conglutinatis.  Testa  laxe  cellulosa,  arillum  mentiens. 
Integumenta  seminis  tria,  internum  crassum,  solidum,  ni- 
grum. Albumen  O.  Embryo  basi  seminis  affixus , radi- 
cula brevissima,  cotyledonibus  latis,  ovalibus,  tenuibus, 
diaceis,  invicem  sibi  appressis  iiec  accretis,  ab  endo- 


pleura  distantibus.  — Herbae  suflPrutescentes , glabrae, 
foliis  oppositis,  vaginautibus , integerrimis,  integris  1.  3 
fidis  Liflorescentia  terminata.  — 

§.  2.  Scrophularineae  ordinem  sistunt  amplum 
nec  facile  certis  limitibus  circumscribendum:  Limosellae 
et  Digitalis  habitus  diversissimus,  tamen  Gratiola  interme- 
dia: nec  aliter  sectiones  vel  familiae,  in  quas  ordo  divi- 
ditur, exceptis  forsan  Rhinanthaceis,  cum  natura  congruere 
videntur.  Structura  pericarpii  ejusque  dehiscentia  quam 
maxime  ludit,  etiam  ex  aetate  capsulae  differt:  quae  non 
in  his  aut  limites  ab  affinibus  familiis  (de  quo  jam  supra 
sermo  erat),  aut  divisionis  principia  quaerenda  esse  pro- 
bant. Multo  majoris  momenti  esse  videtur  aestivatio  co- 
rollae:^ nam  in  gemma  floris  etiam  ea  genera  irregularem 
petalorum  dispositionem  praebent,  quibus  postea  corolla 
fere  regularis  est,  ut  in  Buddleja:  quae  res  summum  et 
forsan  unicum  characterem  artificialem  dat,  quo  Gentia- 

neae  a Scrophularineis  possint  dignosci.  Multa  quum 

* 

Scropliularinearunl  genera  perscrutatus  sum,  duplicem 
aestivationis  normam  observavi:  in  plerisque  aestivatio 
cochlearis  (quae  ab  aestivatione  vexillari  Polypetalearum 
liaud  diversa  esse  videtur),  in  qua  petalum  prope  axin 
caulis  situm  cetera  involvit,  petala  autem  duo  huic  op- 
posita intimum  gemmae  spatium  occupant:  talis  est  aesti- 
vatio omnibus  Antirrhineis,  tum  quoque  Limosellae,  nec 
non  Buddellejae.  Veronica,  Capraria,  ac,  ni  fallor,  Poly- 
premum  (et  Mitrasacme),  vel  uno  verbo,  quae  genera 
indoli  Veronicae  proxime  accedunt,  ab  illis  differunt  aesti- 
vatione imbricativa,  ubi  bina  petala  externa,  bina  interna, 
ac  his  fortasse  flos  tetramerus  legitimus  est  numerus: 
quae  genera,  exactius  examinata,  haud  scio  an  non  me- 

lius  in  posterum  in  propria  familia  conjungantur.  Tali  | 

motio  Gentianeae  aestivatione,  valvatae  magis  analoga,  a j 
Scrophularineis  optime  distinguuntur:  etenim  in  his  aesti-  ~ j 
vatio  contorta  aut  induplicativa  non  observatur:  itaque  j 

floris  irregularitas,  in  gemma  praedicata,  est  gradus  natu-  j 
ralis,  ut  ita  dicam,  quo  Gentianeae  a Scrophularineis  re-  { 

cedunt:  nam  corolla  irregularis  est  quoque  Canscorae,  ta-  | 

men  aestivatio,  ut  in  ceteris  Gentianeis,  contorta.  — Jam  j 

vero  quod  attinet  ad  ceteras  Scrophularinearum  differen-  j 

tias,  has  quoque  examinare  meum  erit.  I 

1)  Cl.  de  Martius  utrumque  folium  carpellinum  in  | 

Gentianeis  ita  positum  esse  dixit,  ut  cum  inflorescentiae  ! 

axi  parallelum  quasi  ascenderet,  (quod  brevitatis  causa  ter-  , 

mino  «valvularum  lateralium«  designabo),  in  Scrophula-  ' 

rineis  vero  ita,  ut  axi  esset  coutrcxriiim,  et  quidem  alte- 
rum labio  corollae  superiori  responderet,  alterum  autem 
inferiori  («valvulae  verticales» )•  Hanc  observationem 
cl.  Lindley  confirmavit  atque  ita  discrimen  adhibitu  facile 
stabilitum  esse  gavisus  est.  Primo  haec  differentia  arctis- 
sima harmonia  mihi  juncta  esse  videbatur  cum  florum  ir- 
regularitate et  regularitate : imo  irregularitas,  si  quidem 
res  undique  confirmata  esset,  tali  modo  facile  esset  in-  ' 
terpretanda:  qua  de  causa  verebar,  ne  Canscorae  valvu- 
lae essent  verticales.  Jam  vero,  quum  Gentianas  ipsas  ' 

hac  de  re  examinassem,  hos  characteres  liaud  ita  con-  1 

stantes  esse,  invito  mihi  mox  persuasum  est.  Copia  mihi 
erat  Gentianae  asclepiadcae  L.  speciminum,  quae  vix  sic-  , 
cata  nec  valde  compressa  amicus  ex  Carpathis  reporta- 
verat. Quae  quidem  quum  exacte  nec  sine  anxietate  qua- 
dam dissecavi,  valvulas  vidi  quorundam  .speciminum  om- 
nes laterales,  ceterorum  vero  et  quidem  plurimorum  ver- 

ticales,  cum^  structura  Digitalis  plane  congruas.  Erant 
autem  diversae  formae,  quaedam  foliis  bifariam  dispositis, 
quaedam  foliis  oppositis  quidem,  sed  singidis  paribus  va- 
rie nec  ex  certa  lege  ordinatis:  qua  in  re  natura  in  ea- 
dem specie  maxime  ludit,  nec  regulis  de  dispositione  fo- 
liorum nuper  exstructis  dignitatem  quaiidam  physiologi- 
cam tribuere  videtur.  Putaveram,  de  bis  variationibus 
diversam  valvularum  dispositionem  pendere,  quod  vero 
observatio  non  probavit.  Tantum  haec  erat  norma,  ut 
in  eodem  specimine  omnes  valvulae  aut  laterales  aut  ver- 
ticales essent,  sed  varie  in  variis  formis:  nec  unquam 
valvulas  oblique  positas  vidi.  Quarum  diversitatum  quae 
sit  ratio,  plane  dubium  relinquo:  nec  hypothesis  ibi  pro- 
ferenda esse  videtur,  ubi  observatione  probari  nequit. 
Posthac  alias  Gentianas  examinavi  ac  saepius  valvulas 
verticales,  quam  laterales  vidi.  Nec  hac  de  re  Scrophu- 
larineis  dehiscentia  capsulae  saepius  loculicida  negligenda 
est,  quo,  qui  situm  valvularum  perquirit,  falli  posset,  nisi 
stylorum  situs  tales  errores  prohiberet. 

2)  De  capsulae  structura,  tum  de  glandulis  corollae 
ac  de  corollis  deciduis,  etiam  inter  Gentianea.^  obviis,  quae 
huc  spectant,  jam  supra  disserui,  nec  testa  vel  semine 
signa  ad  familias  hasce  naturales  distinguendas  praeberi 
videntur.  Majoris  vero  momenti  est  principium  amarum 
Gentianeis  peculiare,  quod  in  Scrophulariueis  plane  deest. 
Tandem  cl.  de  Martius  polline  elliptico  Scrophularineas 
recedere  statuit,  de  Schiibleria  optime  disserens.  Cetera, 
ut  origo  staniiuum  anisogenea,  ad  irregularitatem  floris 
supra  indicatam  pertinent. 


IV.  GENERA  EX  FAMILIA  EXCLUSA. 


1)  JIoustonia  L.  a cl.  De  Candolle  rursus  ad  Gen- 
tiaueas  refertur  propter  ovarium  quod  dicunt  liberum. 
Amicissimus  Klotsch  suas  de  ovarii  liberi  natura  obser- 
vationes mecum  communicavit:  si  enim  calyx  persistit, 
semper  basi  cum  germine  coliaeret,  nec  tum  limites  na- 
tura dantur  ab  ovario  rite  infero:  sin  vero  deciduus  est, 
ut  in  Monotropa,  alienae  morphologicae  naturae  esse  vi- 
detur nec  tum  unquam  cum  ovario  connascitur.  Ita  in 
(ientianeis  quoque  calyx  basi  cum  germine  cohaeret  nec 
hac  in  re  vera  discrimina  Rubiacearum , quaerenda  sunt. 
Ceterum  Iloustonia  habitu,  stipidis  structuraque  fructus 
vera  Rubiacea  atque  Iledyotidi  tam  affinis,  ut  genera 
forsan  melius  conjungantur. 

2)  Jflitreola  Bi’.  et  auctori  generis  et  cl.  de  Mar- 
tio inter  Gentianeas  retinenda  esse  videbatur  propter  fru- 
ctum superum  unilocularem.  Quamvis  tantis  viris  resi-' 
stere  vix  tironem  deceat,  non  possum,  quin  genus  pro- 
pter stipulas  et  habitum  iterum  juxta  Ophiorrhizam  ponam. 
De  fructu  supero  idem  valet,  quod  de  Iloustonia;  fru- 
ctum fere  unilocularem  Gardeuiam  praebere,  jam  supra 
commemoravi. 

3)  Milrasacme  Lab.  ab  auctore  generis  Scrophula- 
rineis  adscripta,  tum  a cl.  Brownio  ad  Gentianeas  relata 
est.  Etsi,  speciminibus  paucis  iisque  mancis  mihi  adhuc 
obviis,  aestivatio  corollae  mihi  jam  dubia  est,  habitu  a 
Gentianeis  tam  longe  distat,  Veronicae  autem  ita  accedit, 
ut,  suadente  quoque  pubescentia,  a Gentianeis  genus  re- 
legare audeam,  quamquam  fortasse  accuratior  generis  no- 
tio errasse  me  probabit. 

4)  Gelsemiimm  Juss.  propter  stigmata  3 ad  Pole- 
moniaceas  pertinere  videtur.  Unum  carpellum  in  capsula 
abortu  deficit  et  in  juniori  ovario  forsan  observari  po- 
terunt. 3 folia  carpellina. 

5)  Oholaria  L.,  a cl.  Nuttall  inter  Gentianeas  re- 
tenta, ab  Orobanchearum  indole  neutiquam  recedere  vi- 
detur. 

6)  Anabata  W.  propter  folia  basi  articulata  ex- 
cludenda, aut  Apocyneis  aut  Rubiaceis  adscribenda  est. 

7)  Rochefortia  Svv. , a cl.  Sprengel  nescio  quo 
jure  ad  Gentianeas  relata,  Ebenaceis  videtur  adscribenda 
esse,  etsi  plura  semina:  habitus  omnino  Diospyri. 

8)  De  Sarothra,  ad' Ilypericineas  rejicienda,  jam 
supra  sermo  erat.  De  ceteris  generibus  olirn  Gentianeis 
adscriptis  sequor  sententiam  cl.  de  Martii  de  Spigelia  L. 
cl.  Brownii  de  Anoptero  Lab. , cl.  De  Candollei  de 
Xanthosia  Rudg.  (a  cl.  Sprengel  liuc  relata!),  cl.  Bart- 
ling  de  Scoparia  L. 

V.  CLAVIS  generum' ARTIFICIALIS. 

Ohs,  Quum  sectiones  familiae  naturales  exstruere 
quidem,  neque  vero  eas  diagnosi  artificiali  circumscribere 
contigerit,  illas  adhuc  malo  retinere,  itaque  merum  hic 
propono  generum  conspectum,  unde,  quas  plantas  fami- 
liae adscribere  velim,  pateat.  Cur  vero  in  multis  notae 
generum  diflferentiales  mutaverim  aliaque  nova  genera 
ex  antiquis  exstruere  ausus  sim,  liorum  rationes  alio  loco 

exponendae  erunt.  In  universum  characteres  in  Gentia- 

0 

neis  magis  ex  structura  partium  desumendos  esse  putavi, 
quam  ex  numero  et  forma  externa,  quorum  differentiae 
multum  ludunt  aut  formis  transitoriis  conjunguntur:  illa 

vero  cutn  toto  habitu  congruere  solent,  ita  ut  genera 
primo  fere  adspectu  cognoscantur,  etsi  talium  signorum 
analysis  difficilior  est.  Quod  vero  attinet  ad  genera  a 

I 

cl.  l)on  nuper  condita,  nomina  tantum  eorum  ac  diagno- 
ses specieriim  vidi  in  «London  Pliilosophical  Magazine. 
1S36.  p.  75,«  Swertias  equidem  Wallichianas,  quot 
Berolini  exstant,  fere  eodem  modo  disposueram,  ac 
spero  fore  ut,  quum  characteres  generioos  ex  meis  ob- 
servationibus nominibus  Doniaiiis  adponam,  liaud  nimis 
ab  illius  de  suis  generibus  sententia  recedam : malui 

enim  de  synonymia  errare,  quam  synonyitiiam  novis  no- 
minibus augere.  Gentianae  autem  divisioni  plurima  ob- 
stant: formae  extremae  ubivis  speciebus  mediis  jungun-  ' 
tur:  itaque  genus  naturalissimum  integrum  retinui. 


Jl.  Aeslivalio  corollae  dexirorsum  contorta.  Albu- 
men cavum  .seminis  explens. 

I.  Placentae  cum  endocarpio  connatae,  indeque 
semina  ex  ipsa  valvularum  superficie  oriunda. — ' 

Antherae  immutatae.  '' 

1)  Gentiana  L.  Filamenta  basi  aequalia.  Stig- 
mata terminalia  ovario  1.  stylo  imposita.  Foveae  epipe-' 
talae  glanduliferae  O.  — Glandulae  epipetalae  tantum 
in  una  generis  sectione. 

2)  Ophelia  Don.  Filamenta  basi  dilatata  submo- 
nadelpha.  Stigmata  terminalia  ovario  imposita.  Glan- 
dulae epipetalae  nec  squamula  tectae,  nec  fimbriis  cin- 
ctae. — Corolla  rotata  absque  corona. 

3)  Pleurogyne  Eschh.  ap.  Cham.  (Lomatogonium 
a Br,).  Stigmata  suturis  carpellorum  imposita!  — Fi- 

lamenta  basi  aequalia.  Corolla  rotata,  corona  aucta,  ' 
efflandulosa. 

I 

4)  Sweriia  L.  Stigma  ovario  impositum,  reniforme. 
Foveae  epipetalae,  glanduliferae,  fimbriis  cinctae, — Fo- 
liorum radicalium  vaginae  alternae.  Corolla  rotata  abs- 
que corona.  Filamenta  basi  aequalia.  — Species  gene- 
ris legitimae,  a me  examinatae,  sunt:  S\v.  perennis  L., 
speciosa  Wall , cuneata  Wall.,  pluribus  mihi  nondum  ob- 
viis. Pleraeque  auctorum  .species  excludendae. 

' 5)  Anagallidium  m.  Stigmata  stylo  ab  ovario  di- 

stincto imposita.  Foveae  epipetalae,  glanduliferae,  squa- 
mula haud  fimbriata  tectae.  — Folia  omnia  opposita. 
Corolla  rotata,  corona  tenuissima  fimbriata  aucta.  Fila- 
menta basi  aequalia.  — IIuc  Swertia  dichotoma  L., 
forte  Svv.  tetrapetala  Pali.  * 

II.  Placentae  2,  4 suturales,  hinc  demum  liberae 
(nunquam  placenta  demum  unica,  centralis,  li- 
bera). Capsula  1.  1 locularis  1.  valvulis  intro- 
flexis  bilocularis  1.  scmi2 — 41ocularis.  — Co- 
rolla absque  corona. 

tt)  Glandulae  epipetalae.  — Corolla  rotata.  An- 
therae  immutatae. 

6)  Agathotes  Don.  Foveae  epipetalae,  glandulife- 
rae, squamula  fimbriata  tectae.  Corolla  marcescens.  Se- 
mina indefinita,  minuta.  — Filamenta  basi  aequalia. 
Stigmata  ovario  imposita.  Capsula  subconica,  1 locula- 
ris, placentis  suturalibus  spongiosis. 

7)  Frasera  vValt.  Foveae  epipetalae,  glandulife- 
rae, margine  fimbriatae.  Corolla  decidua.  Semina  sub- 
definita,  magna,  alata.  — Capsula  co?npre.ssa,  I locula- 
ris. Folia  verticillata. 

8)  Halenia  Borkh.  Petala  calcarata,  glandulis 
fundo  calcaris  impositis.  — Capsula  llocularis. 

5)  Glandulae  hypogynae.  — Corolla  clavata  1. 
infundibulifonnis.  Aiitherae  immutatae. 

9)  Crawfurdia  Wall.  Glandulae  hypogynae  5. 
Stigmata  oblonga,  revoluta,  ovario  imposita.  — Corolla 
clavata,  plica  aucta.  Capsula  llocularis.  Caulis  volu- 
bilis. 

10)  Tachia  Aubl.  Discus  glandulosus  continuus. 
Stigmata  21amellata,  stylo  imposita.  — Corolla  infun- 
dibuliformis,  absque  plica.  Capsula  valvulis  introflexis, 
intus  discretis,  semillocularis.  Caulis  iii  una  specie 
volubilis. 

c)  Apparatus  glandulosus  in  fundo  corollae  O. 
ad)  Stigma  indivisum!  stylo  ab  ovario  distincto 
impositum. 

11)  Chironia  L.  Corolla  rotata,  ciuca  capsulam 
marcescens,  (lobis  hinc  deciduis).  Capsula  valvulis  in- 
troflexis semibilocularis , raro  llocularis.  Antherarum 
rima  involuta.  — Africanae.  — Huc  pertinet  Exacum 
viscosum  Ait.  ■ — A generis  indole  paullum  discrepant 
Chironia  frutescens  L.  antheris  spiralibus  et  disco  glan- 
duloso intracalycino ; Chironia  Krebsii  m.  antheris  spira- 
libus et  stigmate  clavato  (habitus  fere  Sabbatiao  australis 
Schtd!.  Chain.). 

12)  Exacum  L.  Corolla  rotata,  circa  capsulam 

marcescens.  Capsula  valvulis  introflexis  complete  bilocu- 
laris,  placentis  demum  utrinque  liberis.  Antherac  immu- 
tatae, poro  deliiscentes.  — Asiaticae.  > 

13)  Voyra  Aubl.  Corolla  infiindibuliformis,  tubo 
elongato  basi  tumido,  demum  scisso.  Capsula  valvulis 

introflexis  semibilociilaris.  Antherae  immutatae,  rima  de- 
hiscentes.  — Testa  utrinque  longe  apiculata,  arillum 
mentiens.  — Parasiticae  Americanae.  — Sectio  Lei- 
phaimos,  ad  quam  pertinent  V.  uniflora  Lam.,  tenella 
Guild.  et  mexicana  m.  (Leiphaimos  parasitica  Schtdl. 
Cham.),  differt  a legitimis,  quarum  calyx  squamulis  3 ca- 
lyculiformihus  cingitur:  calyce  nudo,  capsula  demum  an- 
nulari, scilicet  medio  deluscente,  apicibus  valvularum  unitis. 

1-1)  Cicendia  Adans.  Corolla  infundibuliformis, 
demum  supra  capsulam  torta,  tubo  brevi.  Capsula  llo- 
cularis,  hinc  semibilocularis.  Antherae  immutatae. — Ge- 
neris sectiones  3:  prima  capsula  l loculari,  inflorescentia 
.terminali,  flore  tetramero  (Cicendia  filiformis  Rchb.);  al- 
'tera  capsula  semibiloculari,  inflorescentia  terminali,  flore 
tetramero  (Hippocentaurea  Rchb.);  tertia  capsula  t locu- 
lari, glomerulis  axillaribus,  flore  pentamero  (llippion  Sprgl; 
Slevogtia  Rchb.). 

J6)  Stigma  indivisum  (subbifidiim)  ovario!  im- 
positum. ^ 

15)  Centaurella  Midi.  Corolla  infundibuliformis, 
circa  capsulam  marcescens,  tubo  brevi.  Capsula  llocu- 
laris.  Antherae  immutatae.  — Ovarium  hinc  apice  atte- 
nuatum, neque  vero  stylus  distinctus.  — .Americac  bo- 
realis  incolae. 

cc)  Stigmata  2 bilamellata  1.  bicruria,  stylo  im- 
posita. 

a)  Corolla  (infundibuliformis)  demum  supra 
capsulam  torta. 

16)  Erythraea  Pers.  Antherae  demum  spirales. 
Capsula  llocularis  1.  saepius  semibilocularis.  — Spe- 
cies chilensis  capsula  1 loculari  recedit;  indica  stigmata 

indiviso : hae  et  formae  quaedam  europaeae  stigmatibus 
contiguis,  distinguuntur  a Gen.  12  — 14  antheris  spirali- 
bus, a Chironia  antlieraruin  rima  non  involuta,  corolla 
infundibuliformi  demum  torta,  tubo  demum  papyraceo 
ruptili. 

17)  Canscora  Lam.  Antberae  immutatae.  Corolla 
bilabiata,  labio  superiori  profunde  bilobo,  lobis  basi  3an- 
dris  (filamentis  hinc  abortivis),  labio  inferiori  emarginato 
monandro  (stamine  ceteris  longiori).  Capsula  Ilocula- 
ris,  placentis  spongiosis.  — Stigmata  hinc  biglobosa.  — 
Corolla  nonnunqnam  decidua,  itaque  flore  irregulari  a 
sequente  sectione  distinguenda. 

18)  Orlhostemon  Br.  Antherae  immutatae.  Corolla 
regularis.  Capsula  llocularis. — Stigmata  subrotunda. — 
Genus,  nondum  a me  visum,  propter  ignotam  corollae 
inarcescentiae  indolem  dubium,  magis  ex  affinitate  huc 
relatum.* 

I /j)  Corolla  demum  circa  capsulam  marcescens, 
rarissime  decidua. 

19)  Sabhatia  Adans.  Antherae  demum  revolutae 
(1.  spirales).  Corolla  rotata , 5 — 12  mera.  Stigmata 
2cruria,  cruribus  demum  spiralibus.  Capsula  lloculari.s, 
valvulis  paullum  intus  productis. 

20)  Chlora  L.  Antherae  immutatae.  Corolla  ro- 
tata, 8,  Ginera.  Stigmata  bilamellata,  stylo  hinc  bifido. 
Capsula  llocularis,  placentis  .spongiosis. 

21)  Dejanira  Schtdl.  Chain.  (Callopisma  Mart.) 
Antherae  immutatae,  poro  dehiscentes!  Corolla  subrotata. 
Stigmata  bicruria.  Capsula  valvulis  iutroflexis  intus  dis- 
cretis semillocularis. 

22)  SchuUesia  Mart,  Antherae  immutatae.  Co- 

rolla  infuiulibuliformis,  Jinera.  Stigmata  21amellata.  Ca- 
psula seniibilocularis.  — Calyx  saepe  alatus. 

23)  Lisianfhus  P.  Br.  Aiitherae  incumbentes,  ple- 
rumque (lemum  recurvae.  Corolla  infundibuliformis,  mar- 
cescens, 5mera.  Stigmata  bilamellata.  Capsula  valvulis 
introflexis  semil — 21ocularis,  1.  saepius  complete  bilocu- 
laris,  placentis  utrinque  binis. 

21)  Irlhachia  Mart.  Antlierae  erectae,  demum 
recurvae.  Corolla  infundibuliformis,  decidua,  5mera.  Sti- 
gmata bicruria.  Capsula  valvulis  introflexis  21ocularis, 
placentis  utrinque  binis.  — Corolla  in  utraque  facie  pe- 
nicillato-glandulosa:  tamen  a Gen.  6 — 8 corollae  forma 

I ' 

facilis  distinctu.  — Ceterum  ob  Lisiantliuin  coerulescen- 
tem  Aubl.  intermedium  dubito,  an  genus  a Lisiantbis  jure 
separetur. 

25)  Helia  Mart.  Antlierae  erectae,  immutatae. 
Corolla  hypocrateriformis,  marcescens,  omera,  tubo  gibbo. 
Stigmata  2cruria.  Capsula  valvulis  introflexis  bilocularis, 
placenta  utrinque  unica.  — Ex  habitu  Polemoniaceis  qui- 
busdam accedit. 

26)  Coutouhea  Aubl.  Filamenta  utrinque  2den- 
tata.  Calyx  bracteis  calyculiformibus  suffultus,  — An- 
therae  immutatae.  Corolla  hypocrateriformis,  4mera.  Sti- 
gmata 21amellata.  Capsula  semi21ocularis,  demum  semi- 
Jlocularis. 

27) '  Prepusa  Mart.  Calycis  suturae  alatae.  — 
Antlierae  immutatae.  Corolla  campanulata  6niera.  Sti- 
gmata 21amellata.  Capsula  llocularis,  valvulis  vix  iiitro- 
flexis. 

\ 

111.  Placenta  unica  centralis,  (demum)  libera. 

28)  Exadenus  m.  Stigmata  2 oblonga,  o\  ario  im- 

posita.  — Corolla  rotata,  4mera,  lobis  extus  glandula  in- 
structis. Antberae  immutatae.  Capsula  valvulis  introfle- 
xis  placcutam  prehendentibus  bilocularis.  — Huc  Svver- 
tia  parviflora  H.  B.  K,  et  brevicornis  H.  B.  K. 

29)  Sehaea  R.  Br.  Stigmata  2cruria  (1.  stigma 
1 bilobum)  stylo  imposita.  Antberae  domum  recurvae.  — 
Corolla  hypocrateriformis  1.  infundibuliformis.  Placenta 
centralis  a valvulis  (demum?)  libera. 

30)  Schiiebleria  Mart.  Stigma  indivisum  stylo 
impositum.  Antberae  immutatae. — Corolla  infundibulifor- 
mis. Capsula  valvulis  introflexis  placentam  preb elidenti- 
bus bilocularis. 

H.  Aestivatio  corollae  induplicativa.  Albumen  cavo 
seminis  minus.  — Capsula  ilocularis.  Anlherae 
immutatae.  Corolla  apparatu  glanduloso , saepius 
appendicibus  quoque  instructa. 

31)  Menyanthes  L.  Placentae  cum  eiidocarpio 
connatae  (semina  in  nervo  valvulae  medio  Iserialia).  Ca- 
psula juxta  suturam  valvularum  ruptilis.  — Petala  carnosa. 

32)  f^illarsia  Vent.  Placentae  suturales.  Capsula 
2valvis,  valvis  2fidis.  — Petala  carnosa.  — Huc  quoque 
Menyanthes  crista  galli  Menz. 

33)  Linmanthemum  Gmel.  Placentae  suturales. 
Capsula  evalvis,  demum  maceratione  aperta.  — Petala 
fugitiva. 

llenr.  Rudolph.  Augustus  Grisehach , natus  sum  Haii-  \ 
noverae  a.  AIDCCCXIV.  patre  Rudolpho  Grisehach,  j 
rei  militari  apud  Hannoveranos  tum  temporis  praefecto- 
rum ab  ordiue  juridicorum,  matre  Luisa,  Meyeri  coii-  ^ 
siliarii  aulici  filia.  Confessioni  evangelicae  addictus  sum. 

Sexto  vix  peracto  aetatis  anno,  gymnasium,  quod 
Hannoverae  floret,  frequentare  coeperam  atque  ibi  per  de- 
cem aniios  literis  propaedeuticis  incubui.  Tum  gymna- 
sium, quod  in  antiquo  coenobio  Ilfeldensi  institutum  est, 
adii,  unde,  anno  peracto.  Ilannoveram  reversus,  jam  sclio- 
larum  polytechnicarum  auditorum  numero  adseriptus  sum. 

Ibi  per  annum  studiis  mathematicis,  physicis  ac  chemicis 
operam  dedi:  namque  quum  puer  duodecim  annorum  ex- 
cursiones  botanicas  instituere  incepissem,  mox  ob  singu-  ^ 
larem,  quae  studio  naturae  inest,  suavitatem  majestatem-  ^ 

.que  ardore  quodam  artium  naturalium  Ingres-  * 

sus  eram:  in  qua  difficili  via  avunculus  optimus  G.  If’. 

I\  Meyer,  regni  Hannoverani  physiographus  ac  profes-  ' 
sor  Gottingensis,  ducem  mihi  se  obtulit  exoptatissimum.  ’ 


Qui  vir,  ut  primo  scientiae  naturalis  initia  aperuit  vasti- 
tatemque ac  difficultatem  exposuit:  ita  in  vita  acadernica 
praeceptor  mihi  erat  atque  moderator  dilectissimus. 

Testimonio  maturitatis  concesso,  a.  MDCCCXXXII 
universitatis  Gottingensis  civibus  adseriptus  sum  ac  per 
quinque  semestria  his  interfui  lectionibus:  111.  Weher 

de  physice.  Beat.  Slromeyer  de  chemia  et  theoretica  et 
practica,  III.  Schrader  et  Bnrtling  de  variis  scientiae 
botauicae  disciplinis  ac  de  plantis  in  medicina  adhibendis, 
111.  Ilausmann  de  iiiineralogia  et  geognosia,  111.  Cotiradi 
de  pathologia  et  therapia,  111.  Langeubeok  de  auatomia 
(per  tria  semestria),  tUm  de  chirurgia  atque  akiurgia  (per 
duo  semestria),  111.  fiimly,  patris,  de  pathologia  speciali 
nec  non  de  arte  ophthalmiatrica,  111.  Himly^  filii,  de  phy- 
siologia, Dr.  Paulli  de  arte  fascias  chirurgicas  impon  endi. 
Iu  arte  cadavera  dissecandi  me  instituit  111.  Langenbeck, 
Denique  clinica  et  111.  Langenbeck  et  111.  Himly  fre- 
quentavi. 

Anno  peracto,  in  Universitatis  Berolinensis  ordinis 
medici  album  relato  mihi  hi  praeceptores  fuere:  111. 

Khige  de  arte  obstetricia  et  theoretica  ct  practica;  Cei. 
Caaper  de  arte  formulas  rite  conscribendi ; IU.  Mueller 
de  anatomia  comparativa*  In  scholis  clinicis  duces  mihi 
fuerunt:  111.  Truestedl,  Juengken,  Rust,  de  Graefe. 

Jam  tentaminibus  atque  examine  rigoroso  coram 
gratioso  medicorum  ordine  rite  absolutis,  spero  fore,  ut 
summi  in  medicina  et  chirurgia  honores  mihi  concedantur. 


THESES. 


1.  Typhus  abdominalis  non  est  enteritis. 

2.  Bronchitis  chronica  et  phthisis  nomiisi  strepitu  ca- 
vernoso distingui  possunt. 

3.  In  respiratione  oxygenium  cum  sanguine  chemice 
conjungitur:  acidum  vero  carbouicum  organice  se- 
cernitur. 

4.  Folia  decurrentia  stipulis  carent. 

5.  Affinitas  est  Thymelaeis  cum  Loranthaceis. 

